section_heading: Glazba
paragraph_text: Redoviti glazbeni kompozitor Spielbergovih filmova, John Williams, skladao je glazbu i za ovaj film. Williams je prvotno trebao skladati glazbu za Spielbergov nadolazeći blockbuster Igrač broj 1, ali zbog toga što su oba filma imala sličan raspored postprodukcije, Williams je odlučio raditi na ovom projektu, dok je Alan Silvestri preuzeo posao glavnog skladatelja filma Igrač broj 1. Film Novine označio je dvadeset i osmu zajedničku suradnju Williamsa i Spielberga. Glazba iz filma Novine kombinacija je orkestralnih i samostalnih instrumenata uz blagu upotrebu elektronike.